You are here: Home » Content » Lewensvaardighede Graad 2 » SADE
SADEFigure 2Ons het nou die verskillende sade bestudeer, maar wat het die sade nodig om te groei? Daar is drie belangrike dinge: sonlig, water en grond. Die soort grond is baie belangrik. Dink aan die sand op die strand of in die woestyn. Hoeveel plante kan in hierdie soort grond groei? Probeer die volgende eksperiment om te bepaal in watter grond 'n plant die beste sal groei.1. Vul drie potte met verskillende soorte grond:- seesand of bousand; - los rooisand met 'n paar klippies in;- donkerbruin of swart grond (potplantgrond).Probeer om plantjies wat maklik groei, in die hande te kry en plant dit in die verskillende potte.Plaas dit in die sonlig en gee dit gereeld water. Teken jou eksperiment.Datum ________Table 1
Seesand / Bousand
Los rooi sand
Na een week - Datum _________Hoe lyk jou plante nou?Table 2
Na die tweede week. Datum__________Table 3
Watter plante het die beste gegroei? Waarom dink jy het dit die beste gegroei? As jy 'n wurm was, in watter grond sou jy verkies het om te bly? Sê waarom jy so sê. Kon die wind enige van die grond wegwaai? As jou plante nie in die wind was nie, probeer om die grond te blaas. Watter grond kan jy maklik wegblaas? Watter soort grond dink jy sal die boer op die plaas verkies. Soms sien ons gronderosie op ons plase.Dit beteken dat die grond weggewaai of weggespoel het en dat niks daar kan groei nie. Watter soort grond dink jy is dit?AssessmentTable 4
WETENSKAPLIKE ONDERSOEKEDie leerder kan met vertroue reageer oor natuurverskynsels en kan verhoudinge ondersoek en probleme oplos in die wetenskaplike, tegnologiese en omgewingskontekste.
1.1 (Beplan) -– 'n ondersoek onafhanklik kan beplan;1.2 (Doen) -– onafhanklik of as deel van 'n groep aan 'n beplande aktiwiteit deelneem;1.3 (Terugskou) -– wys en verduidelik wat bedoel was en hoe dit gedoen is.
3.1 (Dans) – vry en gemaklik deur ruimte binne- sowel as buitekant beweeg, terwyl hy/sy reageer op fisiese, verbale en klankseine waarop onderling ooreengekom is;3.4 (Musiek) – 'n ritme deur liggaamsperkussie uitbeeld of op 'n slaginstrument speel om liedjies wat saamgesing word, te begelei.
4.4 (Musiek) – meganiese en natuurlike klanke naboots om byklanke te skep;4.5 (Visuele kuns) – patrone en teksture uit die onmiddellike en beboude omgewing ondersoek, ervaar en skeppend oordra.
Vrugte van bomeDie meeste bome ontwikkel uit sade. Die bome dra vrugte en die saad is in die vrugte.Soek voorbeelde van verskillende soorte vrugte wat aan bome groei. Kyk na die vorm en tekstuur van die verskillende vrugte. Sny hulle in die helfte deur en laat die leerders die vrugte en die sade teken. Vestig hulle aandag op die verskille in die sade en laat hulle dit in hulle tekeninge aandui (K+K 4.5).Versamel die sade en laat dit droog word. Laat die leerders slaginstrumente daarvan maak, bv. deur dit in te ryg as 'n rammelaar of dit in 'n houer te sit en as skudinstrumente te gebruik. Hulle kan hulle eie patrone en ritme skep of daarmee die tyd uittik van musiek wat aan hulle voorgespeel word of van liedjies wat hulle saamsing. Hulle kan dit ook gebruik om geluide in die natuur of meganiese geluide (soos in die fabriek) na te boots (K+K 3.4; 4.4).
« Previous module in collection HERWINNING
Next module in collection » OPPAD SKOOLTOE
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 7, 2009 12:58 pm +0000. Add to a lens